เก็บวันนี้…กำไรวันหน้า!โมนิก้าและทีมงาน
*สถานการณ์ของตลาดหุ้นไทยวันนี้ตั้งอยู่บนคาวามคาดหวังอย่างเต็มตัว ส่งผลให้การเคลื่อนไหวของหุ้นขนาดใหญ่เป็นไปตามกระแสข่าวลือของพวกขาใหญ่ไม่เว้นในแต่ละวัน ส่วนหุ้นขนาดกลางและขนาดเล็กยังต้องขึ้นอยู่กับผลประกอบการเป็นหลัก ส่งผลให้บรรยากาศการลงทุนเต็มไปด้วยข่าวสารมากมายก่ายกอง ซึ่งขึ้นอยู่กับวิจารณญาณของผู้เล่นแต่ละกลุ่ม มองเรื่องดังกล่าวเป็นแบบไหนเจ้าค่ะ
11 พ.ย. 2559

*สถานการณ์ของตลาดหุ้นไทยวันนี้ตั้งอยู่บนคาวามคาดหวังอย่างเต็มตัว ส่งผลให้การเคลื่อนไหวของหุ้นขนาดใหญ่เป็นไปตามกระแสข่าวลือของพวกขาใหญ่ไม่เว้นในแต่ละวัน ส่วนหุ้นขนาดกลางและขนาดเล็กยังต้องขึ้นอยู่กับผลประกอบการเป็นหลัก ส่งผลให้บรรยากาศการลงทุนเต็มไปด้วยข่าวสารมากมายก่ายกอง ซึ่งขึ้นอยู่กับวิจารณญาณของผู้เล่นแต่ละกลุ่ม มองเรื่องดังกล่าวเป็นแบบไหนเจ้าค่ะ
*วันนี้ถึงต้องออกมาย้ำหัวหมุดกันอีกครั้งว่า วันนี้ลงทุนกันสั้นๆ หรือลงทุนกันยาวๆ เพราะการขยับตัวของดัชนีหลังจากนี้จะเป็นตัวชี้ว่า เป้า 1,550 จุด ไกลเกินเอื้อมไปหรือเปล่า? หลังบริษัทจดทะเบียนทยอยประกาศงบไตรมาส 3 ออกมาอย่างต่อเนื่อง ซึ่งมีหุ้นบางตัวเป็นเหมือนกับที่คาดการณ์ไว้ แต่ก็มีบางตัวไม่เหมือนกับที่คาดการณ์ไว้ ทำให้สเต็ปในการขึ้นต่างกันอย่างชัดเจนจ้า
*เหมือนกับที่ “โมนิก้า” เกริ่นนำไว้เมื่อวันก่อนว่า การขยับตัวของตลาดหุ้นยังไม่นิ่ง ส่งผลให้การเทรดสั้นๆ เป็นเรื่องที่ควรทำควบคู่กับการทยอยสะสมหุ้นพื้นฐานไว้ในพอร์ต เพราะเมื่อดูจากสัญญาณเทคนิคในวงรอบทุก 2 ปีจะเห็นว่า ไซเคิลของหุ้นกำลังอยู่ในช่วงเทคตัวทดสอบยอดด้านบนแถว 1,600 จุดอีกครั้ง และหากยืนอยู่แถวนั้นได้ระยะหนึ่ง พร้อมกับรักษาฐานด้านล่างบริเวณ 1,500 จุดได้อย่างเหนียวแน่น บอกได้คำเดียวสนุกแน่ๆ เจ้าค่ะ
                *งานนี้ลองจินตนาการจากการขึ้นมาปิดที่ 1,514.26 บาท บวกไป 4.83 จุด ด้วยมูลค่า 7.74 หมื่นล้านบาท ซึ่งรอบนี้เป็นการเทขายจากฝรั่งขี้นก ผสมโรงกับแมงเม่าเทขายทำกำไร แถมเป็นเหตุการณ์ที่นักเล่นแต่ละกลุ่มสลับกันเข้ามาซื้อขาย โดยใช้ตัวเลขผลประกอบการเป็นตัวชี้นำ ผสมโรงกับเหตุการณ์รอบด้านเป็นเพียงผลกระทบจิตวิทยาระยะสั้นๆ วันนี้ถึงต้องเดินหน้าลุยต่อนะคะ
                *เหมือนกับการไต่ระดับของหุ้นMTLS อย่างต่อเนื่องในเที่ยวนี้ “โมนิก้า” ถือเป็นเรื่องที่น่ายินดีสุดๆ เพราะเป็นการย้ำให้นักลงทุนได้รู้ว่า นี่คือหุ้นทางเลือกที่ไม่ควรมองข้าม หลังจากแสดงให้เห็นการบริหารจัดการที่ยอดเยี่ยม และถ้ามองให้ลึกลงไปอีกจะเห็นว่า โอกาสทำกำไรเพิ่มค่อนข้างเปิดกว้าง ส่งผลให้การขึ้นมาปิดที่ 23.30 บาท บวกไป 0.80 บาท หรือขึ้นไป 3.60% ด้วยมูลค่า 2 พันล้านบาท ยังเป็นจังหวะของการทยอยสะสมหุ้นนะจะบอกให้
*เช่นเดียวกับในรายของ EPG หากดูกันไปยาวๆ จะเห็นอนาคตที่สดใสรออยู่ข้างหน้า ซึ่งเป็นจังหวะของนักลงทุนที่มีเงินเย็นสะสมหุ้นไว้ในพอร์ต “โมนิก้า” ถึงเชื่อว่า รอบนี้หุ้นจะวิ่งขึ้นไปทดสอบ high เดิมที่ระดับ 16 บาท เพราะของมันเห็นอย่างเต็มตาว่า กระแสมาค่อนข้างดี และเมื่อดูควบคู่กับแนวโน้มการทำกำไรในอนาคตที่น่าจะออกมาดี วันนี้ถึงไม่ควรกะพริบตาเจ้าค่ะ
*เม้าถึงตรงนี้ต้องย้อนกลับมาดู DTAC เป็นรายถัดมาในทันทีหลังหุ้นบวก 3 วันติดอย่างไม่มีเหตุผล แต่เผอิญพรายกระซิบเม้าท์ให้ฟังว่า “ขุดเรื่องเก่า ขึ้นมาเล่าใหม่” จึงเห็นหุ้นวิ่งขึ้นมาปิดที่ 35.75  บาท บวกไป 2 บาท หรือขึ้นไป 6% ด้วยมูลค่า 1.85 พันล้านบาท “โมนิก้า” ถือเป็นเกมของนักโหนกระแสอย่างแท้จริง เพราะเขาเม้าท์กันว่า หุ้นจะขยับขึ้นไปหายอดเก่า 50 บาทนะจ๊ะ
*ส่วนคู่จิ้นที่มีข่าวพัวพัน และกระแสของสังคมพุ่งเป้ามาหาเต็มๆ อย่างหุ้น TRUE มันเป็นอะไรที่พูดยากเหมือนกัน เพราะท่าทางก็มีพิรุธไปทางนั้นจริงๆ แถมมีวอลุ่มจากขาใหญ่เคาะแบบโหดๆ ส่งผลให้มูลค่าการซื้อขายหนาแน่นผิดปกติมาแล้ว 2 วัน ขณะที่ผลประกอบการไตรมาส 3 ขาดทุนยับเยิน แต่หุ้นยังยืนประคองตัวอยู่ที่ 7.60 บาท ด้วยมูลค่า 5.39 พันล้านบาท “โมนิก้า” ถือเป็นเหตุการณ์ที่น่าสงสัยไม่ใช่น้อยนะคะ
*เช่นเดียวกับในรายของ ESSO ทะยานขึ้นมาปิดที่ 13.60 บาท บวกไป 1.30 บาท หรือขึ้นไป 10.60% ด้วยมูลค่า 3.36 พันล้านบาท เหมือนเป็นการตอกย้ำว่า ต้องมีอะไรในกอไผ่นั้น “โมนิก้า” ถือเป็นกระแสที่จุดติดอย่างสมบูรณ์แบบ แถมคอนเซ็ปต์ในการขึ้นเที่ยวนี้มีผลประกอบการหนุนหลัง ทุกอย่างเลยดูสมบูรณ์แบบไปหมดทุกด้าน จึงมีโอกาสเห็นหุ้นทำ new high ได้อีกเจ้าค่ะ
*สถานการณ์ดังกล่าวคล้ายคลึงกับ STPI ไต่ระดับขึ้นอย่างต่อเนื่อง จนล่าสุดขึ้นมายืนอยู่ที่ 11.30 บาท บวกไป 0.60 บาท หรือขึ้นไป 5.60% ด้วยมูลค่า 1.42 พันล้านบาท มันเป็นจังหวะที่กระแสมาพอดี อีกทั้งหุ้นยังขยับขึ้นได้ไม่มาก จึงสามารถหวังผลได้ถึงระดับ 13 บาท ซึ่งเป็นยอดเดิมของครั้งก่อน และหากผ่านไปได้จะทะยานขึ้นไปทำ new high ได้อีก แถมวันนี้เทรดบน P/E 7 เท่า…มองจากมุมไหนก็ต้องไปต่อนะคะ
*ส่วนหุ้นน้องใหม่ไฟแรงอย่าง COMAN ถือเป็นอีกหนึ่งทีเด็ดที่ไม่ควรมองข้าม และเหตุผลที่ “โมนิก้า” ชอบหุ้นตัวนี้มาจากไอเดียการทำธุรกิจของ “เฮียสมบูรณ์” ซึ่งทำให้เดี๊ยนมั่นใจว่า หุ้นตัวนี้สอดคล้องกับทิศทางของประเทศไทย 4.0 บวกกับคนที่เข้ามานั่งเป็นผู้บริหาร ก็เป็นมือเก๋าที่คนในวงการตลาดหุ้นรู้จักเป็นอย่างดี จึงเชื่อขนมกินได้เลยว่า หุ้นตัวนี้ไปฉิวแน่ๆ…ถ้าไม่ดีจริง ไม่เห็นพ่อหนุ่มคนนี้โผล่มานั่งหรอกค่ะ
*เม้าท์ถึงของดีขึ้นมาทั้งที “โมนิก้า” ต้องหันไปมองน้องใหม่คนล่าสุดที่จะเข้าเทรดในวันลอยกระทงอย่างหุ้น FN สักนิดหนึ่งแล้วกัน เพราะจุดขายของหุ้นตัวนี้อยู่ที่อัตรากำไรสุทธิ 15% แถมรูปแบบธุรกิจมีแนวโน้มการเติบโตแบบหุ้น GLOBAL บวกกับได้การประคบประหงมจาก APM ร่วมกับ บล.ฟินันเซียฯ ในการการันตีคุณภาพ…แถมมีกองทุนต่อคิวเข้าซื้ออีก 50 กองทุน…บอกได้คำเดียวว่า ยาวไปเลยพี่!